b'\n_START_ARTICLE_\nM\xc4\x83n\xc4\x83stire\n_START_SECTION_\nAntichitatea cre\xc8\x99tin\xc4\x83\n_START_PARAGRAPH_\nPrimele m\xc4\x83n\xc4\x83stiri cre\xc8\x99tine au fost construite \xc3\xaen secolul al IV-lea \xc3\xaen Egipt \xc8\x99i Siria. \xc3\x8en evul mediu, m\xc4\x83n\xc4\x83stirile au devenit mari proprietari funciari \xc8\x99i de\xc8\x9bin\xc4\x83toare de adev\xc4\x83rate tezaure; \xc3\xaen aceea epoc\xc4\x83, multe din ele au constituit centre de cultur\xc4\x83 \xc8\x99i art\xc4\x83. Numeroase m\xc4\x83n\xc4\x83stiri sunt monumente de arhitectur\xc4\x83 (cum ar fi m\xc4\x83n\xc4\x83stirile de la Muntele Athos din Grecia, m\xc4\x83n\xc4\x83stirea Cluny din Fran\xc8\x9ba, cea de la Pavia, Italia, de la Escorial din Spania sau m\xc4\x83n\xc4\x83stirea Westminster din Londra).\n_START_SECTION_\nOrganizarea vechilor m\xc4\x83n\xc4\x83stiri\n_START_PARAGRAPH_\n\xc3\x8en fruntea fiec\xc4\x83rei m\xc4\x83n\xc4\x83stiri se afla un egumen, ales de sobor sau direct de domnitor (de regul\xc4\x83, numirea era pe via\xc8\x9b\xc4\x83). Egumenul era ajutat de unul sau mai mul\xc8\x9bi duhovnici (responsabili cu slujbe, m\xc4\x83rturisiri, \xc3\xaendrum\xc4\x83ri) \xc8\x99i de econom (conduc\xc4\x83torul gospod\xc4\x83riei m\xc4\x83n\xc4\x83stirii). La r\xc3\xa2ndul s\xc4\x83u, duhovnicul era ajutat de eclesiarh (care avea \xc3\xaen grij\xc4\x83 inventarul bisericii \xc8\x99i se \xc3\xaengrijea de \xc3\xaentre\xc8\x9binerea ei) \xc8\x99i de canonarh (conduc\xc4\x83torul ceremonialului, mai ales duminica \xc8\x99i de s\xc4\x83rb\xc4\x83tori). Economul avea \xc8\x99i el mai multe ajutoare: vistiernicul (casierul), chelarul (care se ocupa cu preg\xc4\x83tirea \xc8\x99i supravegherea s\xc4\x83lii de mese), arhondarul (responsabil cu primirea vizitatorilor), bolnicerul (c\xc4\x83ruia \xc3\xaei era \xc3\xaencredin\xc8\x9bat\xc4\x83 bolni\xc8\x9ba \xc3\xaen care erau \xc3\xaengriji\xc8\x9bi c\xc4\x83lug\xc4\x83rii bolnavi \xc8\x99i b\xc4\x83tr\xc3\xa2ni) \xc8\x99i bibliotecarul.\n_START_SECTION_\nM\xc4\x83n\xc4\x83stiri construite de Nicodim de la Tismana\n_START_PARAGRAPH_\nUn mare num\xc4\x83r de m\xc4\x83n\xc4\x83stiri a fost construit de Sf\xc3\xa2ntul Nicodim Cel Sfin\xc8\x9bit de la Tismana \xc8\x99i de ucenicii s\xc4\x83i, \xc3\xaen timpul vie\xc8\x9bii sau imediat dup\xc4\x83 trecerea lui la cele ve\xc8\x99nice \xc3\xaen anul 1406. Unele m\xc4\x83n\xc4\x83stiri sunt construite pe vechi l\xc4\x83ca\xc8\x99uri de cult (de. ex. Vodi\xc8\x9ba, Tismana, Vi\xc8\x99ina, Prislop), iar bisericile lor Nicodim fie le-a reparat sau le-a ad\xc4\x83ogit, fie c\xc4\x83 le-a construit din zid dac\xc4\x83 ele erau din lemn. Altele sunt ctitorii ale voievozilor, construite special de ei, pentru a se \xc3\xaengropa acolo. Mai sunt altele care de fapt sunt metoace, adic\xc4\x83 vechi funda\xc8\x9bii boiere\xc8\x99ti care au fost ulterior \xc3\xaenchinate Tismanei: Gura Motrului, Cerne\xc8\x9bi, Topolni\xc8\x9ba, Valea cu Ap\xc4\x83. Un alt grup, mai ales pentru vremurile mai apropiate nou\xc4\x83, provenea din roirea c\xc4\x83lug\xc4\x83rilor care, \xc3\xaen c\xc4\x83utare de locuri pustii, prielnice sih\xc4\x83striei, p\xc4\x83r\xc4\x83seau incinta m\xc4\x83n\xc4\x83stirii \xc8\x99i-\xc8\x99i formau chilii izolate (cele dou\xc4\x83 Cioclovine, Plo\xc8\x99tina Dr\xc4\x83goe\xc8\x99tilor \xc3\xaen hotar cu Hobi\xc8\x9ba, schitul Aninoasa)._NEWLINE_\xc3\x8en sf\xc3\xa2r\xc8\x99it, urmeaz\xc4\x83 marele grup al bisericilor \xc8\x99i m\xc4\x83n\xc4\x83stirilor aflate pe traseul urmat de Nicodim \xc3\xaen c\xc4\x83utarea locului sf\xc3\xa2nt de la Tismana \xc8\x99i descris de \xc8\x98tefan Ieromonahul. De-a lungul timpului acesta s-a tot l\xc4\x83rgit, cuprinz\xc3\xa2nd o salb\xc4\x83 de l\xc4\x83ca\xc8\x99uri de cult de la Izverna \xc8\x99i Ponoare p\xc3\xa2n\xc4\x83 la confluen\xc8\x9ba r\xc3\xa2ului Tismana cu Jiul, ba chiar \xc8\x99i p\xc3\xa2n\xc4\x83 \xc3\xaen Banat._NEWLINE_Prin faptul ca Nicodim \xc8\x99i ucenicii s\xc4\x83i au construit un mare num\xc4\x83r de m\xc4\x83n\xc4\x83stiri, multe m\xc4\x83n\xc4\x83stiri construite la dou\xc4\x83-trei secole dup\xc4\x83 Tismana, \xc8\x99i-l arog\xc4\x83 pe acesta ctitor sau pe un \xe2\x80\x9eucenic trimis de Nicodim de la Tismana\xe2\x80\x9d.\n_START_SECTION_\nM\xc4\x83n\xc4\x83stiri hinduse\n_START_PARAGRAPH_\nM\xc4\x83n\xc4\x83stirile hinduse se numesc in India Mathas. Ast\xc4\x83zi exist\xc4\x83 o palet\xc4\x83 deosebit de mare de ordine monahale hinduse. Ideea de baz\xc4\x83 au unei m\xc4\x83n\xc4\x83stiri de a te retrage din lumea profan\xc4\x83 \xc8\x99i acolo \xc3\xaen singur\xc4\x83tate s\xc4\x83 te apropii de Dumnezeu este \xc8\x99i baza monahismului hindus. Chiar \xc3\xaen conceptul celor patru stadii de via\xc8\x9b\xc4\x83 ale omului (\xc8\x99colar, st\xc4\x83p\xc3\xa2n de cas\xc4\x83, retras \xc3\xaen singur\xc4\x83tate \xc8\x99i aflat \xc3\xaen c\xc4\x83utarea m\xc3\xa2ntuirii.) arat\xc4\x83 c\xc4\x83 hinduismul a prev\xc4\x83zut retragerea oamenilor spre via\xc8\x9ba monastic\xc4\x83. \xc3\x8env\xc4\x83\xc8\x9b\xc4\x83tura hindus\xc4\x83 porunce\xc8\x99te ca oamenii s\xc4\x83 aprofundeze \xc3\xaen anii tinere\xc8\x9bii perceptele religioase ca Brahmacarin; s\xc4\x83 se c\xc4\x83s\xc4\x83toreasc\xc4\x83 \xc8\x99i s\xc4\x83 aib\xc4\x83 copii ca Grihastha; iar \xc3\xaenv\xc4\x83\xc8\x9b\xc4\x83turile dob\xc3\xa2ndite la tinere\xc8\x9be s\xc4\x83 le extind\xc4\x83 la b\xc4\x83tr\xc3\xa2ne\xc8\x9be ca Vanaprashta \xc8\x99i ca Samnyasin. Din aceast\xc4\x83 cauz\xc4\x83 preo\xc8\x9bii brahmani nu au tr\xc4\x83it \xc3\xaen abstinen\xc8\x9b\xc4\x83 \xc8\x99i nici \xc3\xaen castitate \xc3\xaen hinduism. Totu\xc8\x99i abstinen\xc8\x9ba a jucat un rol deosebit pentru c\xc4\x83ut\xc4\x83rile religioase din toate. Pe l\xc3\xa2ng\xc4\x83 aceste forme de monahism n\xc4\x83scute mai ales din tradi\xc8\x9bia brahmanic\xc4\x83 se g\xc4\x83sesc \xc3\xaen hinduism nenum\xc4\x83ra\xc8\x9bi Sadhu - asce\xc8\x9bi r\xc4\x83t\xc4\x83citori - care nu apar\xc8\x9bini nici unei institu\xc8\x9bii religioase. Miturile povestesc via\xc8\x9ba nenum\xc4\x83ra\xc8\x9bilor \xc3\xaen\xc8\x9belep\xc8\x9bi Rishi care c\xc4\x83utau adev\xc4\x83rata cunoa\xc8\x99tere \xc3\xaen singur\xc4\x83tate. Ast\xc4\x83zi exist\xc4\x83 \xc3\xaenv\xc4\x83\xc8\x9b\xc4\x83tori religio\xc8\x99i care poart\xc4\x83 numele de Swami sau de Guru, care conduc de obicei un Ashram \xc3\xaen care pred\xc4\x83 \xc8\x99i se se practic\xc4\x83 medita\xc8\x9bia pentru a se mijloci diverse forme de via\xc8\x9b\xc4\x83 religioas\xc4\x83. Leg\xc4\x83tura unui credincios cu via\xc8\x9ba religioas\xc4\x83 din Ashram nu poate fi comparat\xc4\x83 cu via\xc8\x9ba monastic\xc4\x83 \xc8\x99i cu tunderea definitiv\xc4\x83 \xc3\xaen monahism. \xc3\x8en afar\xc4\x83 de aceasta majoritatea Ashram-urilor sunt independente \xc8\x99i nesubordonate niciunei institu\xc8\x9bii religioase. Die Bindung eines Gl\xc3\xa4ubigen an einen Ashram ist jedoch meilenweit entfernt von der Endg\xc3\xbcltigkeit einer Ordination; zudem sind die einzelnen Ashrams unabh\xc3\xa4ngig und nicht an eine \xc3\xbcbergeordnete Institution gebunden._NEWLINE_\xc3\x8en perioada t\xc3\xa2rzie (circa 800 dup\xc4\x83 Hristos) s-au al\xc4\x83turat formelor monahale existente, Ashram-urilor, m\xc4\x83n\xc4\x83stiri \xc3\xaen apropierea c\xc4\x83rora se g\xc4\x83sea c\xc3\xa2te un mare templu Matha acestea au r\xc4\x83mas p\xc3\xa2n\xc4\x83 \xc3\xaen prezent centre ale vie\xc8\x9bii spirituale, ale \xc3\xaenv\xc4\x83\xc8\x9b\xc4\x83turii \xc8\x99i ale diverselor activit\xc4\x83\xc8\x9bi religioase. C\xc3\xa2teva m\xc4\x83n\xc4\x83stiri au dezvoltat pe l\xc3\xa2ng\xc4\x83 templul propriu \xc8\x99coli, spitale c\xc4\x83mine de orfani. \xc3\x8env\xc4\x83\xc8\x9batul Shankara (788\xe2\x80\x93820 n. Chr.) a \xc3\xaentemeiat un ordin monahal \xc8\x99i multe m\xc4\x83n\xc4\x83stiri care au \xc3\xaent\xc4\x83rit sentimentul comunit\xc4\x83\xc8\x9bii de credin\xc8\x9b\xc4\x83 dintre diversele curente hinduse. Aceste m\xc4\x83n\xc4\x83stiri \xc8\x99i stare\xc8\x9bii lor(Mahant) sunt pentru foarte mul\xc8\x9bi indieni autoritatea religioas\xc4\x83 suprem\xc4\x83, chiar dac\xc4\x83 ace\xc8\x99tia nu au ajuns din punct de vedere juridic s\xc4\x83 ob\xc8\x9bin\xc4\x83 aceast\xc4\x83 autoritate._NEWLINE_Din cauza influen\xc8\x9bei islamice din India de nord, cele mai mari m\xc4\x83n\xc4\x83stiri \xc8\x99i temple hinduse se g\xc4\x83sesc as\xc8\x9b\xc4\x83zi \xc3\xaen sudul Indiei.\n_START_SECTION_\nM\xc4\x83n\xc4\x83stiri Jainiste\n_START_PARAGRAPH_\nC\xc4\x83lug\xc4\x83rii \xc3\xaen jainism se numesc Digambara ( \xc3\xaen Sanscrit\xc4\x83, m., \xe0\xa4\xa6\xe0\xa4\xbf\xe0\xa4\x97\xe0\xa4\xae\xe0\xa5\x8d\xe0\xa4\xac\xe0\xa4\xb0, digambara, traducere: \xe2\x80\x9ein hain\xc4\x83 de aer\xe2\x80\x9c, \xe2\x80\x9e\xc3\xaen haina cerului\xe2\x80\x9c sau \xe2\x80\x9e\xc3\xaembr\xc4\x83cat cu lumea\xe2\x80\x9c).\n_START_SECTION_\nM\xc4\x83n\xc4\x83stiri taoiste\n_START_PARAGRAPH_\nM\xc4\x83n\xc4\x83stirile taoiste au fost \xc3\xaenfiin\xc8\x9bate dup\xc4\x83 modelul budist \xc3\xaencep\xc3\xa2nd cu secolul al XII-lea. Cea mai renumit\xc4\x83 este cea de la Shaolin.'